Държавен вестник, бр. 103, 2024 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  103
Раздел II 
Ред за одобряване типа на средствата за 
измерване
Чл. 452. Одобряването на типа на средст­
вата за измерване включва:
1. преглед на документите и техническото 
досие на типа средство за измерване;
2. изследване на типа средство за измерване;
3. оценяване на съответствието на типа 
средство за измерване с техническите и мет­
рологичните изисквания към него;
4. издаване на удостоверение за одобрен 
тип средство за измерване и вписване в ре­
гистъра на одобрените за използване типове 
средства за измерване.
Чл. 453. (1) Производителите или вноси­
телите, които предоставят на пазара средства 
за измерване, които подлежат на одобряване 
на типа съгласно глава втора и са предназ­
начени за използване в случаите по чл. 5 от 
Закона за измерванията, подават заявление 
за одобряване на типа в Българския институт 
по метрология.
(2) В заявлението за одобряване на типа 
се посочват:
1. името, адресът, телефонът и факсът 
и/или електронният адрес на заявителя и 
името и адресът на производителя на сред­
ствата за измерване;
2. наименованието и типът на средството 
за измерване, компонентите, спомагателното 
оборудване или допълнителните устройства;
3. фактическото основание за заявяване 
на типа средство за измерване за одобряване: 
а) ново производство или внос;
б) модификация или допълнение на одоб­
рен тип;
в) ограничено одобряване на типа;
г) продължаване на срока на валидност на 
одобряването на типа;
д) продължаване на срока на валидност 
при ограничено одобряване на типа;
4. предназначение на средството за из­
мерване;
5. техническите и метрологичните харак­
теристики на типа средство за измерване.
(3) За одобряване на типа може да се 
заявява и гама средства за измерване, като 
в заявлението се посочват техническите и 
метрологичните характеристики на средствата 
за измерване в гамата.
(4) Заявленията за продължаване на срока 
на валидност на одобряването на типа, съот­
ветно на ограниченото одобряване на типа, 
се подават не по-късно от шест месеца преди 
изтичането на съответния срок на валидност.
Чл. 454. (1) Към заявлението за одобряване 
на типа се прилагат следните документи:
1. техническото досие на типа средство за 
измерване със съдържание съгласно прило­
жение № 31 на български език, а за тези от 
внос – и в оригинал;
2. копия от декларации за съответствие и 
протоколи от изпитване или сертификати за 
съответствие, ако средството за измерване 
подлежи и на оценяване на съответствието 
със съществените изисквания, определени по 
реда на Закона за техническите изисквания 
към продуктите;
3. документ за платена такса за преглед на 
документите на средството за измерване при 
одобряване на типа, освен когато таксата е 
заплатена по електронен път.
(2) Към заявлението по ал. 1 се прилагат 
копия и на други документи, ако заявителят 
разполага с такива, като протоколи от изпит­
вания на типа на средството за измерване, 
издадени от лаборатории, акредитирани от 
международно признат орган по акредита­
ция за изпитване на съответните средства за 
измерване и/или национален метрологичен 
институт.
(3) При модификация или допълнение на 
одобрен тип средство за измерване в техни­
ческото досие на средството за измерване 
подробно се описва извършената модифика­
ция или допълнение и се посочват новите 
технически и метрологични характеристики 
на типа.
(4) Когато заявлението се подава по елек­
тронен път, към него се прилагат сканирани 
изображения на изискуемите съгласно ал. 1 
и 2 документи. 
Чл. 455. При продължаване на срока на 
валидност на одобряването на типа, съответ­
но на ограниченото одобряване на типа на 
средствата за измерване, заявителят прилага 
техническото досие на одобреното/ограничено 
одобреното средство за измерване и декларира 
писмено, че няма изменения по отношение на 
одобрения/ограничено одобрения тип.
Чл. 456. Българският институт по метро­
логия извършва преглед на заявлението, до­
кументите и съдържанието на техническото 
досие, описаните технически и метрологични 
характеристики на типа средство за измерване 
и предписаното от производителя предназна­
чение в сроковете, определени в чл. 29а, ал. 2 
от Закона за измерванията.
Чл. 457. (1) При установяване на непълноти 
и несъответствия в представените документи 
по чл. 453 заявителят се уведомява писмено и 
се определя срок за отстраняването им, който 
не може да е по-кратък от 15 работни дни и 
по-дълъг от 3 месеца. Срокът за преглед по 
чл. 456 започва да тече от датата на отстра­
няването им.
(2) В случай че непълнотите и несъответ­
ствията не бъдат отстранени в определения 
срок, председателят на Българския институт 
по метрология прекратява процедурата за 
одобряване на типа.